
Κυπριακές πολιτικές στάσεις 
και λύση του Κυπριακού” 


ΠΑΣΧΑΛΗΣ Μ. ΚΙΤΡΟΜΗΔΛΙΔΗΣ 


ΑΝΗΚΩ στη γενιάτων Κυπρίων, που ανδρώθηκαν ή καλύτερα, για να χρησιμοποιήσω πολιτικά 
ορθότερη γλώσσα, ὠρίμασαν µέσα στο κχλίµαπου δημιουργούσε η συναίσθηση της συµμφοράς και 
της καταστροφής µετά το 1974. Για ορισμένους από µας, ιδίως επιστήµονεςτης διασποράς, ένας 
τρόπος κάθαρσης της τραγωδίας υπήρξε η κριτική θεώρηση του προβλήματος της Κύπρου, µε 
την έννοια ότι µας απασχόλησε η αναζήτηση των δικών µας ευθυνών, δηλαδή των ευθυνών της 
κυπριακής κοινωνίας µάλλον, παρά ο πολύ ευκολότερος καταλογισµός ευθυνών σε τρίτους και 
σε ξένες δυνάµεις. Η επανάπαυση που δημιουργεί η διαπίστωση της δικής µας υποθετικής αθω- 
ότητας χαι η πεποίθηση ότι συνεχώς εξυφαίνονται εις βάρος µας πλεχτάνες και συνωμοσίες 
υπήρξε κατά τη γνώμη µου κάκιστος σύμβουλος και συσκότισε την κατανόηση αλλά παιτον χει- 
ρισµό του Κυπριακού. Αποτέλεσμα της τάσης για απέκδυση της ευθύνης τῆς πολιτικής ηγεσίας 
της Κύπρου υπήρξε χαι η καχεξία της πολιτικής σκέψης, καχεξία που δεν επέτρεψε την πλήρη 
επίγνωση των αντινοµιών του προβλήματος χαι των πραγματικών δυσκολιών που ελλοχεύουν 
και καθιστούν εξαιρετικά ακανθώδη την επίτευξη µιας βιώσιμης λύσης. Με τον όροβιώσιµη λύ- 
ση εννοώ λύση που δεν θα εχχωρήσει την κυριαρχία επί τμήματος της Κύπρου σε οποιαδήποτε 
πολιτειακή οντότητα άλλη από την Κυπριακή Δημοκρατία. 

Η κριτική θεώρηση την οποία μνηµόνευσα στην αρχή αναφέρεται ακριβώς στην αποτίµηση της 
συμβατικής πολιτικής σκέψης, που κατάτη γνώµη µου αποτέλεσε και αποτελεί έναν απότους σο- 
βαρούς σκοπέλους στη λύση του Κυπριακού. Η κριτική εξέταση και δι’ αυτής η απόπειρα για ρι- 
ζική αναμόρφωση της συμβατικής πολιτικής σκέψης γύρω από τον χαρακτήρα, τους δυναμικούς 
συντελεστές καιτον χειρισµότου Κυπριακού, συνιστούν τις εσωτερικές προύποθέσεις της λύσης 
του προβλήματος. Με τον όρο πολιτική σκέψη δεν εννοώ οποιαδήποτε θεωρητική ή αφηρημένη 
προσέγγιση ή εξέταση του ζητήματος της Κύπρου αλλά αντίθετα τη συγκεκριμένη και εφαρµο- 
σµένη συνάρθρωση των τρόπων µε τους οποίους γίνεται κατανοητό το πρόβλημα από τις εκά- 
στοτε ηγεσίες, ερμηνεύεται προς το ευρύτερο κοινό, τον λαό, χαι σε τρίτους, αξιολογούνται οι 
στρατηγικοί στόχοι και οι τακτικοί χειρισμοί και προκρίνονται οι «εθνικά» αποδεχτές και άρα 
επιδιωχτέες λύσεις. 

Στην ανάλυσή µου συνεπώς θα δοκιμάσω να σκιαγραφήσω µε κάθε δυνατή συντομία σε µια σει- 
ρά αξιωματικών διατυπώσεων, που μπορούμε φυσικά να συζητήσουμε στη συνέχεια, ό,τι απο- 
κάλεσα συμβατική πολιτική σκέψη και θα προχωρήσω στην εξ αντιδιαστολής περιγραφή των 
ιδεολογικών μεταβολών που θεωρώ αναγκαίες ως εσωτερική προὐπόθεση µιας βιώσιμης λύσης. 
Ο μελετητής της κυπριακής κοινωνίας βρίσκεται συχνά αντιμέτωπος µε ένα παράδοξο που ανα- 
πύπτει από την ασυμμετρία µεταξύ του επιπέδου υλικής διαβίωσης, του επιπέδου των υπηρε- 
σιών, της διοίκησης και διαχείρισης αφενός που διακρίνονται από ορθολογισμό, αποτελεσµατι- 
πότητα καιτελείως σύγχρονες προδιαγραφές χαι αφετέρου του επιπέδου της πολιτικής σκέψης, 
που είναι συχνά αταβιστική, ανορθολογική και ανησυχητικά σχηµατική. Και όµως στο επίπεδο 
ακριβώς αυτό λαμβάνονται αποφάσεις κρίσιµες για την επιβίωση του τόπου. Το παράδοξο που 
πηγάζει από αυτή την ασυμμετρία αξίζει να µας προβληματίσει σοβαρά και να µας απασχολήσει 
στην εν γένει αντιμετώπιση του Κυπριακού. 

Οι κυρίαρχες πολιτικές στάσεις και προδιαθέσεις που συνθέτουν τη συμβατική πολιτική σκέψη 
θα μπορούσαν να συνοψισθούν ὡς εξής: 

1. Ἡ αδυναμία ορθολογικής αποσαφήνισης των στρατηγικών στόχων που καλείται εκάστοτε να 
αγωνιστεί για να επιτύχει, µε πολλές πάντοτε θυσίες ο κυπριακός λαός. 

2. Αποτέλεσμα της αδυναμίας αυτής είναι η παγίδευση στις κατά καιρούς θεωρούµενες πανά- 
χειες για το Κυπριακό, όπως π.χ. για να αναφερθώ σε παραδείγματα του τελευταίου μισού αιώ- 
να, η αυτοδιάθεση -- ένωση, η αδέσµευτη ανεξαρτησία, το ενιαίο κράτος, χαι αργότερα οι διά- 
Φφοροι τύποι ομοσπονδίας. Σ᾽ αυτές τις πανάκειες φοβούμαι ότι κινδυνεύει τώρα να προστεθεί 
και η προοπτική της ένταξης στην Ευρωπαϊκή ΄Ένωση. 

3. Συνέπεια της ιδεολογικής παγίδευσης στις εκάστοτε πανάκειες αποτελεί η καθήλωση σε ιδε- 
ολογικά προκαθορισµένες, και απολύτως µονοσήµαντες αντιλήψεις σε σχέση µετις επιθυμητές 
-χαι όχιτις δυνατές-- λύσεις του Κυπριακού, που αποκλείουν την εξέταση εναλλακτικών δυνα- 
τοτήτων και την κριτική στάθµιση των πραγμάτων και εξοστρακίζουν την πολιτική διαφωνία, 
που εμπεριέχει συχνά τη δυναμική της απεµπλοκής από τα αδιέξοδα. 

4. Ἡ έλλειψη ανοχής για τη διαφωνία, λόγω της καθήλωσης στις εκάστοτε πανάκειες έχει ως 
άκρως επικίνδυνη συνέπεια την τάση να χρησιµοποιείται το εθνικό θέµα µε τυχοδιώωκτικές µερι- 
κές φορές χλιµακώσεις και πλειοδοσίες, για να εξυπηρετούνται σκοπιμότητες που ανακύπτουν 
από εσωτερικούς πολιτικούς ανταγωνισμούς, όπως παρατηρήθηκε µε ολέθριες συνέπειες κατά 
τις δεκαετίες του 1940 καιτου 1950. Η τάση αυτή δυστυχώς δεν περιορίζεται σ’ αυτέςτις παλαι- 
ότερες εποχές καιτείνει να επανεμφανίζεται και σε άλλες συγκυρίες, περιλαμβανομένης καιτης 
σημερινής. 

5. Στις προηγούμενες διαπιστώσεις θα μπορούσαν να προστεθούν αρκετές επιπρόσθετες. Ιδιαί- 
τερη πάντως προσοχή επιβάλλεται στην αξιολόγηση του τρόπου µε τον οποίο αντιμετωπίστηκε 
ὠς τώρα ο τουρκικός παράγοντας. Στον τοµέα αυτό θα μπορούσαν να καταγραφούν δύο κυρίως 
παρατηρήσεις. Πρώτον η κυπριακή πολιτική σκέψη διακρίνεται από µια γενικότερη αδυναμία 
να σταθµίσει στις πραγματικές του διαστάσεις τον παράγοντα Τουρχία, µε αποτέλεσµα να λαµ- 
βάνονται συχνά αποφάσεις ως εάν η Κύπρος να είναι νήσος του Νοτίου Ειρηνικού και όχιτης 
Ανατολικής Μεσογείου. 

Δεύτερον σε σχέση µετους Τουρκοκυπρίους είναι πράγματι εντυπωσιακή όσο χαι αποκαρδιω- 
τική η γενικότερη ανειλικρίνεια µε την οποία έχει κατά καιρούς αντιμετωπίσει το ζήτημα της 
µειογότητας η Ελληνοκυπριαχκή ηγεσία καλλιεργώντας αντίστοιχεςτάσεις και προδιαθέσεις και 
στην κοινή γνώµη. Ο καλός Τουρχκοχκύπριος για µας υπήρξε πάντα εκείνος που συμπεριφέρεται 
ως ἙΕλληνοχκύπριος και δεν έχουµε μπορέσει πραγματικά ποτέ να αντιληφθούμε και να παραδε- 
χτούμε τον παραλογισµό αυτής της προσδοχκίας. 

6. Τέλος ως προς τη στάση των Ἑλληνοκυπρίων απέναντι στην Ελλάδα θα μπορούσε να επιση- 
µανθεί η ασάφεια, η αντιφατικότητα και η άγνοια απέναντι στο εθνικό κέντρο µε το οποίο πα- 
λαιότερα οι Κύπριοι ήθελαν να ενωθούν χαι στο οποίο συχνά στηρίζουν υπέρµετρες προσδοκίες 
και αξιώσεις. 

Οι εκδηλώσεις αυτές της κυπριακής πολιτικής σκέψης υπογραμμίζουν τις βαθιές αντινοµίες του 
προβλήματος, τις οποίες δεν ὠφελεί να αποφεύγουμε να αναγνωρίσουμε. Μόνο έτσι θα χατα- 
στεί δυνατή η απαραίτητη διαπαιδαγώγηση της κοινής γνώμης, διαπαιδαγώγηση που θα προ- 
σφέρει το ψυχολογικό και ηθικό υπόβαθρο της λύσης του προβλήματος. Η διαπαιδαγώγηση της 
κοινής γνώμης και όχι η παραπλάνησή της µε ανέξοδες πλειοδοσίες ή µε την κολακεία των πα- 
θών της που είναι βαθιά και δυνητικά βίαια, αποτελείτην πραγματική πρόκληση και δοκιμασία 
της πολιτικής ηγεσίας µιας ώριµης και υπεύθυνης βεβαίως πολιτικής ηγεσίας, η οποία θα έχει 
την ικανότητα να καθοδηγήσει µε ειλικρίνεια την εφαρµογή της λύσης, που θα είναι δύσκολη 
πρακτικά και οδυνηρή ψυχολογικά. 

Θα ήθελα τώρα να στραφώ στη σκιαγραφία µιας νέας πολιτικής σκέψης που να συνάδει και να 
µπορεί να συμβάλει στη βιωσιμότητα της λύσης. Κύρια αιτήµατα θα μπορούσαν να θεωρηθούν: 
1. Η αποσαφήνιση του ζητουµένου -- χάραξη σοβαρής στρατηγικής στην αντιμετώπιση του εθνι- 
πού θέµατος, µε εξισορρόπηση στρατηγικών στόχων µετις δυνατότητές µας και σοβαρή στάθµι- 

ση των περιορισμών του διεθνούς περιβάλλοντος, για να αποφύγουμε τις ψευδαισθήσεις ως 
προς το τι µπορεί να επιτευχθεί. 

2. Η αποφυγή της παγίδευσης σε µονοσήµαντες λύσεις αλλά συνεχής διερεύνηση εναλλακτικών 
επιλογών και διεξόδων. 

3. Ἡ απεμπλοχκή τῆς στάθµισης των προοπτικών του εθνικού θέματος από τον εσωτερικό πολιτι- 
κό ανταγωνισμό -- αυτό είναι ιδιαίτερα δύσκολο φυσικά σε δημοκρατικά πολιτεύµατα, όπως η 
Ἑλλάδα και η Κύπρος, είναι όµως αναγκαίο γιατί οι καιροί ου µενετοί. 

4. Η ριζική επανεξέταση και επαναπροσδιορισµός της στάσης µας απέναντι στους Τουρκοκυπρί- 
ους. Πιστεύω ότι παρά την οδύνη και την πικρία των τελευταίων εικοσιτριών ετών πρέπει να στεί- 
λουµε µε κάθε τρόπο μηνύματα προςτους Τουρκοκυπρίους για τη βούλησή µας να συνυπάρξουµε 
στην νέα Κυπριακή Δημοκρατία. Τα μηνύματα αυτά θα ληφθούν µόνο αν συνοδεύονται από µεγά- 
λη, και ενδεχομένως επώδυνη για µας, αλλά απολύτως αναγκαία γενναιοδωρία στο ιδεολογικό 
επίπεδο. Αυτό ουσιαστικά σηµαίνει ριζική επανατοποθέτηση όλων των ιδεολογικών ζητημάτων 
και ειλικρινή καλλιέργεια της ταυτότητας που συνάδει µε την ύπαρξη της Κυπριακής Δημοκρα- 
τίας. Αυτό είναι κατά τη γνώµη µου το δυσκολότερο ζήτημα γιατί απαιτεί ωριμότητα και διάκριση. 
Αν δεν καταστεί δυνατή όµως η πραγμάτωση στην πολιτική πράξη της διάκρισης μεταξύ των πολ- 
λαπλών ταυτοτήτων των πολιτών της νέας δημοκρατίας δεν θα αποφευχθούν, φοβούμαι, νέες 
εκρήξεις µε ολεθριότερες των παλαιών συμφορών συνέπειες. Πιστεύω ότι χωρίς την πλήρη επί- 
γνώση χαι σοβαρή αναμέτρηση µε το φάσμα των προβλημάτων που ανακύπτουν από ό,τι αποχλή- 
θηκε στις σελίδες αυτές πολιτική σκέψη, δεν θα υπάρξει βιώσιμη λύση του Κυπριακού. Θα τολ- 
μούσα μάλιστα να προσθέσω ότι ακόµη και αν επιβληθεί λύση εχτων έξω µετην παροχή ισχυρών 
οικονοµικών πινήτρων, χωρίς την καλλιέργεια µιας νέας πολιτικής σκέψης, η λύση θα ανατραπεί 
σχεδόν νοµοτελειακά εχτων έσω καιτότε έσται η εσχάτη πλάνη χείρων της πρώτης. 

Οι σκέψεις αυτές πηγάζουν από µια γενικότερη θεώρηση του προβλήματος σε ένα πλαίσιο ανά- 
λυσης που καθορίζει η μεθοδολογία της πολιτικής επιστήμης. ΄Ίσως να υπάρχουν πληροφορίες, 
που δεν είναι προσιτές στον κοινό πολίτη, βάσειτων οποίων ορισμένα σηµεία της ανάλυσης αυ- 
τής θα μπορούσαν να τροποποιηθούν. Ως συνολική τοποθέτηση όμως η ανάλυση αυτή αποβλέπει 
να σας καταστήσει κοινωνούςτης ανησυχίας που αισθάνομαι παρακολουθώντας την πορείατου 
Κυπριακού, τόσο ὡς μελετητής της πολιτικής επιστήμης και των διεθνών σχέσεων όσο και ὥς πο- 
λίηςτόσοτης Κυπριακής όσο καιτης Ελληνικής Δημοκρατίας, µε συναίσθηση των ευθυνών µου. 


3 Το κείµενο αυτό περιλαμβάνει τα κύρια σηµεία της εισήγησης που παρουσιάσθηκε στις 11 Δεκεμβρίου 1997, στη 
συνάντηση για το Κυπριακό που διοργάνωσε ο Συνασπισμός στην Αθήνα. 

Για το ίδιο θέµα, βλ. την εισαγωγή στον τόμο Ρ. Ἰλ/οιδίαΥ, Ρ. ΚΙίοπιϊάες (εάς), οπιαΙ] δίαίος ἵπ [ιο Μοάεγη Ἠ/ογ]ά. 
ϱοπαΠίοῃΣ [ου διγνἰναἰ, Λευκωσία, 1979, καθώς χαι το άρθρο «Το ιδεολογικό πλαίσιο της πολιτικής ζωήςτης Κύ- 
πρου», στον τόμο των Γ. Τενεκίδη, Γ. Κρανιδιώτη (επιμ.), Κύπρος. Ἱστορία, προβλήματα χαι αγώνες του λαούτης, 
Αθήνα, 1981. 

